# María José Toro Nozal

María José Toro Nozal (Santa Cristina de la Polvorosa, província de Zamora, Espanya, 28 d'abril de 1957) exerceix com a professora titular i investigadora a la Universitat d'Alcalá, encara que és llicenciada en química per la Universitat Complutense de Madrid (1979) la seua trajectòria científica se centra en l'especialitat de bioquímica.
Ha treballat en la docència en universitats com: Universitat de Valladolid, Universitat de Cadis, Universitat d'Alcalá, mentre realitzava diferents projectes de recerca relacionats amb l'àmbit de la bioquímica.
Fora d'Espanya la seva carrera acadèmica es desenvolupa amb qualitat d'investigadora en el Departament de Biologia Cel·lular Baylor College of Medicine (Houston, Texas, EUA), com a coordinadora acadèmica del Mestratge en Bioquímica Clínica a la Universitat Nacional Autònoma de Nicaragua (León, Mèxic) i també participa en un projecte de muntatge d'una unitat de cultius de cèl·lules animals, a la Universitat de Concepción, Xile.
Fora de l'àmbit purament acadèmic ha exercit càrrecs com: Assessorament per al muntatge, organització i bioseguretat de laboratoris de recerca del CNIO (Institut de Salut de Carlos III), directora del Servei Central de Suport de la Recerca (SCAI en castellà), de la Universitat de Màlaga; vicerectora de Relacions Internacionals i Extensió Universitària (2006 - fins avui) i directora del Centre de Recerca i Control de la Qualitat des de 2004 fins a 2006. Des de 2015 és un dels deu membres de la coneguda com “nueva Sección de Consumo del Comité Científico de la Agencia Española de Consumo, Seguridad Alimentaria y Nutrición (AECOSAN)”. També ha estat nomenada Vicerectora de Relacions Internacionals i Extensió Universitària de la Universitat d'Alcalá.

## Trajectòria acadèmica

Va començar els seus estudis a l'institut públic Ortega y Gasset a Madrid (1968-1974). Després comença la seva llicenciatura en química a la Universitat Complutense de Madrid (1974-1979), encara que el seu interès va desembocar en la branca de la bioquímica, com es pot entreveure ja en el títol de la seva tesi doctorat: "Efectos de la administración aguda de TDH i Somatostatina sobre la distribución subcelular de calmodulina y de actividades dependientes de calmodulina en Adenohipòfisi de rata", el director de la qual va ser Eladio Montoya Melgar.
Durant el doctorat (1979-1983) a la Universitat de Valladolid, va impartir classes com a professora ajudanta en teoria i pràctica de bioquímica general, en la llicenciatura de ciències químiques (segon cicle). Un cop finalitzat, amb excel·lent cum laude, va treballar com a professora adjunta a la Universitat de Cadis en les classes teòriques de les assignatures de biologia i bioquímica general en les llicenciatures de química, també va realitzar cursos de doctorat durant aquesta etapa.
Des de l'octubre de 1984 a l'octubre 1986 va realitzar una estada en Baylor College of Medicine (Houston, Texas), al departament de biologia molecular, realitzant dos projectes, un d'ells al voltant del paper de l'activitat adenilat ciclasa en nadons amb fibrosi quística i un altre en senyals de traducció per la proteïna G i receptors acoblats.
Després de realitzar amb èxit els projectes al Baylor College of Medicine, es va reincorporar com a becària (MEC) (1986-1989) i posteriorment com a professora titular a la Universitat d'Alcalá, on ha impartit docència en multitud de llicenciatures (farmàcia, medicina, química, biologia, etc).

## Referències

* 1 2 Aecosan. María José Toro Nozal Arxivat 2016-06-17 a Wayback Machine. Consulta 10 de maig de 2016
* ↑ Aecosan. Constitución de la Sección de Consumo del del Comité científico de Aecosan Arxivat 2016-04-11 a Wayback Machine.
* ↑ ACTIVIDADES DE LA SEMG. La SEMG lleva su compromiso solidario a África participando en un encuentro interuniversitario (castellà) Arxivat 2016-05-13 a Wayback Machine. Consulta 10 de maig de 2016
* ↑ Tesis doctorales. Tomo I: ciencias médicas y de la vida 1976-77/1988-89. Publicación de la base de datos TESEO sobre las tesis doctorales en este campo, clasificadas por áreas y líneas de investigación. pàg. 92) (castellà)
* ↑ Universidad de Alcalá. María José Toro Nozal. Docencia (castellà) Consulta 10 de maig de 2016